JURBARKO RAJONO SAVIVALDYBĖS TARYBA

SPRENDIMAS

DĖL UAB „JURBARKO KOMUNALININKAS" DAUGIABUČIŲ NAMŲ ŠILDYMO IR KARŠTO VANDENS SISTEMŲ PRIEŽIŪROS (EKSPLOATAVIMO) TARIFŲ PATVIRTINIMO

2019 m. gruodžio 18 d. Nr. T2-371

Jurbarkas

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu, 18 straipsnio 1 dalimi, Lietuvos Respublikos šilumos ūkio įstatymo 32 straipsnio 7 dalies 4 punktu, Daugiabučių namų šildymo ir karšto vandens sistemų priežiūros (eksploatavimo) maksimalių tarifų nustatymo metodika, patvirtinta Valstybinės kainų ir energetikos kontrolės komisijos 2003 m. rugpjūčio 7 d. nutarimu Nr. O3-54 „Dėl Daugiabučių namų šildymo ir karšto vandens sistemų priežiūros maksimalių tarifų nustatymo metodikos patvirtinimo“ bei atsižvelgdama į UAB „Jurbarko komunalininkas“ 2019 m. gruodžio 5 d. raštą Nr. 10-688 „Dėl UAB „Jurbarko komunalininkas“ šildymo ir karšto vandens tiekimo sistemų priežiūros mokesčio tarifų tvirtinimo“, Jurbarko rajono savivaldybės taryba n u s p r e n d ž i a:

1.	Patvirtinti UAB „Jurbarko komunalininkas“ daugiabučių namų šildymo ir karšto vandens sistemų priežiūros (eksploatavimo) tarifus (be PVM) (pridedama).

2.	Pripažinti netekusiu galios Jurbarko rajono savivaldybės tarybos 2014 m. spalio 30 d. sprendimą Nr. T2-315 „Dėl UAB „Jurbarko komunalininkas“ daugiabučių namų ir kitos paskirties pastatų šildymo ir karšto vandens sistemų priežiūros (eksploatavimo) tarifo patvirtinimo“.

3.	Nustatyti, kad šis sprendimas įsigalioja 2020 m. sausio 1 d.

4.	Paskelbti šį sprendimą teisės aktų registre ir Jurbarko rajono savivaldybės interneto svetainėje.

Savivaldybės meras	Skirmantas Mockevičius